রূপকল্প ২০৪১

রূপকল্প ২০৪১ বা বাংলাদেশ ভিশন ২০৪১ বাংলাদেশের সাবেক প্রধানমন্ত্রী শেখ হাসিনা প্রদত্ত এবং জাতীয় অর্থনৈতিক কাউন্সিল কর্তৃক প্রণীত গণপ্রজাতন্ত্রী বাংলাদেশের আর্থ-সামাজিক অবস্থানকে আরও দৃঢ় করে গড়ে তোলার জাতীয় কৌশলগত পরিকল্পনা। ২০২২ থেকে ২০৪৪ সাল, এই বাইশ বছরের কৌশলগত পঞ্চবার্ষিকী পরিকল্পনার অংশ হিসাবে, বাংলাদেশের লক্ষ্য শিল্পায়নের মাধ্যমে উচ্চ আয়ের দেশের মর্যাদা অর্জন। বাংলাদেশ থেকে রপ্তানি বৃদ্ধি, মানব সম্পদ উন্নয়নের মাধ্যমে উৎপাদন ক্ষমতা বৃদ্ধি এবং বিনিয়োগের প্রসারকে উৎসাহ দেয়া রূপকল্প ২০৪১ -এর উদ্দেশ্য।

 উদ্দেশ্য 

 মাথাপিছু আয়, ১২,৫০০ ডলার (২০৪১ সালের মূল্যমানে ১৬,০০০ ডলারের বেশি)।
 দারিদ্র্য দূরীকরণ।
 ২০৪১ অবধি ৯% জিডিপি প্রবৃদ্ধি বজায় রাখা।
 বিনিয়োগ / জিডিপি অনুপাত ৪৬.৯ শতাংশে বৃদ্ধি করা।
 রাজস্ব কর জিডিপির ১৫% পর্যন্ত বাড়ানো।
 রপ্তানি বৈচিত্র্য অর্জন।
 রপ্তানি আয় ৩০০ বিলিয়ন ডলার বৃদ্ধি করা।
 গড় আয়ু বাড়িয়ে ৮০ বছর করা।
 মোট জনসংখ্যার ৭৫% কে সার্বজনীন স্বাস্থ্যসেবা প্রদান করা।
 ২০৪১ সালের মধ্যে প্রাপ্তবয়স্কদের সাক্ষরতার হার ১০০% এ বৃদ্ধি করা।
 জনসংখ্যা বৃদ্ধি ১% এরও নিচে নামিয়ে আনা।
 কার্যকর কর এবং ব্যয়ের নীতিমালা কার্যকর করা।
 অর্থনৈতিক ও প্রশাসনিক শক্তির বিকেন্দ্রীকরণ।

 আনুমানিক লক্ষ্য 
+রূপকল্প ২০৪১ ক্ষেত্র ২০২১ ২০৪১ জিডিপি (ডলার) ৩৪৮ বিলিয়ন ২,৫৮০ বিলিয়ন মাথাপিছু আয় (ডলার) ২,০৬৫ ১২,৫০০ বিনিয়োগ-থেকে-জিডিপি ৩৪.৪% ৪৬.৯% এফডিআই(ডলার) $৯.৫৬ বিলিয়ন $১৫৩ বিলিয়ন রপ্তানি(ডলার) $ ৪৭ বিলিয়ন $ ৩০০ বিলিয়ন ইনফ্রা বিনিয়োগ(ডলার) $ ১৯০ বিলিয়ন $ ১১৫০ বিলিয়ন

 তথ্যসূত্র 

বিষয়শ্রেণী:বাংলাদেশের অর্থনীতি
বিষয়শ্রেণী:শেখ হাসিনা
বিষয়শ্রেণী:রাজনৈতিক কর্মসূচি
বিষয়শ্রেণী:বাংলাদেশী মিশন